离思
曾经沧海难为水,除却巫山不是云.取次花丛懒回顾,半缘修道半缘君.
赠别 杜牧
多情却似总无情, 唯觉樽前笑不成.蜡烛有心还惜别 ,替人垂泪到天明.
鹊桥仙
两情若是久长时,又岂在、朝朝暮暮。
凤栖梧
对酒当歌,强乐还无味。衣带渐宽终不悔。为伊消得人憔悴。
一剪梅
花自飘零水自流, 一种相思,两处闲愁。此情无计可消除,才下眉头,却上心头
迈陂塘
问世间,情是何物?直教生死相许。天南地北双飞客,老翅儿几回寒暑。
欢乐趣,离别苦,就中更有痴儿女。君应有语,渺万里层云,千山瑞雪,只影向谁去?
苏幕遮
黯乡魂,追旅思,夜夜除非,好梦留人睡。
明月楼高休独倚,酒入愁肠,化作相思泪
江城子
十年生死两茫茫。不思量,自难忘。千里孤坟,
无处话凄凉。纵使相逢应不识,尘满面,鬓如霜。
夜来幽梦忽还乡,小轩窗,正梳妆。相顾无言,
惟有泪千行。料得年年断肠处,明月夜,短松冈。
题都城南庄
去年今日此门中,人面桃花相映红。人面不知何处去,桃花依旧笑春风。